als_Latn dik_Latn sag_Latn
SBASHK paralajmëron grevë të mësimdhënësve
Sindikata e Bashkuar e Arsimit ka paralajmëruar grevë të përgjithshme të mësimdhënësve, nëse në pagat e marsit nuk përfshihet 0.5 % për çdo vit shërbimi.
Politiko
E Enjte, 26 Mars 2015 | 12:05
0 Komente.
Sindikata e Bashkuar e Arsimit ka paralajmëruar grevë të përgjithshme të mësimdhënësve, nëse në pagat e marsit nuk përfshihet 0.5 % për çdo vit shërbimi.
Ndërkohë, Ministria e Arsimit ka konfirmuar për Radio Kosovën, se në listën e pagave të marsit nuk është përfshirë 0.5 për qindëshi. Ministria do të zhvilloj takime me SBASHK-un, për të kërkuar mirëkuptimin e tyre, në mënyrë që mos të hyhet në grevë.
Sindikata e Bashkuar e Arsimit ka paralajmëruar që në muajin prill mësimdhënësit do të hyjnë në grevë të përgjithshme, pasi kanw informacione që në pagat e marsit nuk është përfshirë 0.5 për qindëshi për çdo vit shërbimi.
Kryetari i Sindikatës, Rrahman Jasharaj, tha për Radio Kosovën, se sipas raporteve të drejtorive komunale të arsimit, edhe pikat e tjera të premtuara nuk kanë filluar të zbatohen.
“Kemi informacion nga burimet jozyrtare se MASHT nuk do të ketë as 0,5 %. Nëse ndodh kjo ne jemi të mbështetur për muri dhe për ta mbrojtur autoritetin tonë dhe besimin që kanë mësimdhënësit tek ne, ne do të shpallim grevë të përgjithshme në afat të pacaktuar”, tha ai.
Ndërkohë, Ministria e Arsimit ka konfirmuar për Radio Kosovën, se në listën e pagave të marsit nuk është përfshirë 0.5 për qindëshi për çdo vit shërbimi, ashtu siç është premtuar. Këshilltari në Ministrinë e Arsimit, Azem Guri, tha për Radio Kosovën, se do të zhvillojnë takime me drejtuesit e SBASHK-ut, për të kërkuar mirëkuptimin e tyre, në mënyrë që mos të hyhet në grevë.
“Kemi takimin e paraparë me kreun e SBASHK-ut. Ne kemi marrë informacion se në listat e pagave të muajit mars nuk figuron 0.5% siç është planifikuar. Ne do të kërkojmë mirëkuptim te SBASHK-u që ta tejkalojmë këtë situatë, për arsye se sipas takimeve që kemi pasur më përfaqësuesit e SBASH-ut dhe MASHT, ne jemi zotuar se kjo do të përmbushet, do të kryhet ky obligim sa i përket një pike të kontratës kolektive që ka të bëjë me 0.5% të përvojës së punës”, tha ai.
Por, ende nuk dihet nëse 0,5 për qindëshi i përvojës së punës do të përfshihet në pagat e muajit prill. Guri, tha se obligimet e Ministrisë së Arsimit janë përmbushur dhe se kjo pikë e kontratës kolektive do të zbatohet së shpejti. / RTK
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn